Omloop Het Nieuwsblad

Omloop Het Nieuwsblad (lehen Omloop Het Volk) Flandrian otsaila amaieran jokatzen den egun bateko txirrindularitza lasterketa da. Belgikako eta Europako ipar-mendebaldeko txirrindularitza denboraldia irekitzen duen lasterketa da. 2017an sartu zen lehenengoz UCI World Tourrean.

Lasterketa Ekialdeko Flandriako errepideetan zehar jokatzen da, eta Ganten izan ohi du abiapuntua. Omlooparen biharamunean, Kuurne-Brusela-Kuurne jokatu ohi da.

2006tik aurrera, gizonezko lasterketarekin batera, emakumezkoen Omloop Het Nieuwsblad lasterketa ere jokatzen da, abiapuntu eta hemuga berarekin eta 130 km inguruko luzerarekin.

Historia 
1945ean hasi zen lasterketa, Het Volk egunkariaren eskutik. 2008an, Het Volk egunkariak argitaratzeari utzi zion eta lasterketa antolatzearen ardura Het Nieuwsblad egunkariak hartu zuen bere gain.

Ibilbidea 

Omloop Het Nieuwsblad Ganten, Ekialdeko Flandria hasi ohi da, eta probintzia hegoaldean dauden Flandiar Ardenetatik igaro ohi da, hainbat igoera labur dituelarik, berriz Gantera itzuli aurretik. 1996 eta 2007 urte artean, lasterketa amaiera Lokerenen zegoen, Gantetik 20 km ekialdera.

200 bat kilometrodun luzera eta 13 igoerarekin, ibilbidea zaila izaten da. Galtzada-harridun zenbait tarte lau ere izan ohi dira bertan. Urteroko aldaketak aldaketa, ohikoak izaten dira Leberg, Berendries, Taaienberg, Muur van Geraardsbergen, Eikenberg eta Molenbergera igoerak. Muinodun ibilbidea medio, Flandriako Tourraren antza du ibilbideak.

Abiapuntu eta helmuga Ganteko plaza handienean izan ohi da. Sint-Pieterspleinen hain zuzen, zazpi urtean behin Aste Santu inguruan plazan egiten den azokarekin batera gertatzen denean izan ezik. Orduan, hiriko beste nonbaiten hasi eta amaitzen da lasterketa.

Palmaresa

Gizonezkoak

Emakumezkoak

Ikus, gainera 
 klasikoak (txirrindularitza)

Erreferentziak

Kanpo estekak 

Belgikako txirrindularitza lasterketak